CELEX: 32005D0747
Language: ro
Date: 2005-10-21 00:00:00
Title: Decizia Comisiei din 21 octombrie 2005 de modificare în sensul adaptării la progresul tehnic a anexei la Directiva 2002/95/CE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice [notificată cu numărul C(2005) 4054]Text cu relevanță pentru SEE.

Anunţ juridic important

|

32005D0747

Jurnalul Oficial L 280 , 25/10/2005 p. 0018 - 0019

		20051021Decizia Comisieidin 21 octombrie 2005de modificare în sensul adaptării la progresul tehnic a anexei la Directiva 2002/95/CE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice[notificată cu numărul C(2005) 4054](Text cu relevanță pentru SEE)(2005/747/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echipamentele electrice și electronice [1], în special articolul 5 alineatul (1) litera (b),întrucât:(1) În conformitate cu Directiva 2002/95/CE, Comisia are obligația de a evalua anumite substanțe periculoase interzise în temeiul articolului 4 alineatul (1) din respectiva directivă.(2) Anumite materiale și componente care conțin plumb și cadmiu necesită să fie exceptate (sau să continue să fie exceptate) de la interzicere, întrucât utilizarea respectivelor substanțe periculoase în acele materiale și componente specifice este încă inevitabilă.(3) Anumite exceptări de la respectiva interzicere pentru anumite materiale sau componente specifice ar trebui limitate ca aplicare, în vederea realizării unei eliminări treptate a substanțelor periculoase din echipamentele electrice și electronice, dat fiind că utilizarea respectivelor substanțe în asemenea aplicații va deveni evitabilă.(4) În temeiul articolului 5 alineatul (1) litera (c) din Directiva 2002/95/CE, fiecare exceptare cuprinsă în lista din anexă trebuie să fie supusă unei revizuiri, cel puțin la fiecare patru ani sau la patru ani după ce un articol este adăugat pe listă, în scopul de a lua în considerare eliminarea materialelor și componentelor din echipamentele electrice și electronice, în cazul în care eliminarea sau înlocuirea lor prin modificări de proiectare sau materiale și componente care nu necesită nici unul dintre materialele sau substanțele menționate la articolul 4 alineatul (1) sunt posibile din punct de vedere tehnic și științific, cu condiția ca efectele negative asupra mediului, sănătății și/sau siguranței consumatorului determinate de înlocuire să nu depășească avantajele posibile pentru mediu, sănătatea și/sau siguranța consumatorului.(5) Prin urmare, este necesar să se modifice Directiva 2002/95/CE în consecință.(6) În temeiul articolului 5 alineatul (2) din Directiva 2002/95/C, Comisia a consultat producătorii de echipamente electrice, reciclatorii, facilitățile pentru tratare, organizațiile pentru protecția mediului și asociațiile de salariați și consumatori și a prezentat comentariile comitetului instituit în temeiul articolului 18 din Directiva 75/442/CEE a Consiliului din 15 iulie 1975 privind deșeurile [2], denumit în continuare "comitetul".(7) Măsurile prevăzute de prezenta decizie sunt conforme cu avizul comitetului,ADOPTĂ PREZENTA DECIZIE:Articolul 1Anexa la Directiva 2002/95/CE se modifică în conformitate cu anexa la prezenta decizie.Articolul 2Prezenta decizie se adresează statelor membre.Adoptată la Bruxelles, 21 octombrie 2005.Pentru ComisieStavros DimasMembru al Comisiei[1] JO L 37, 13.2.2003, p. 19, directivă astfel cum a fost modificată prin Decizia 2005/717/CE a Comisiei (JO L 271, 15.10.2005, p. 48).[2] JO L 194, 25.7.1975, p. 39, directivă astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).--------------------------------------------------20051021ANEXĂAnexa la Directiva 2002/95/CE se modifică după cum urmează:1. punctul (7) se înlocuiește cu următorul text:"7. - Plumb în aliaje de lipit cu temperatură de topire înaltă (respectiv aliaje de plumb care conțin 85 % sau mai mult plumb);- plumb în aliaje de lipit pentru servere, sisteme de stocare și de rețele de stocare, echipamente de infrastructură de rețele pentru comutare, semnalizare, transmisie, precum și pentru gestionarea rețelelor de telecomunicații;- plumb în piese electronice din ceramică (de exemplu, dispozitive piezoelectrice).";2. punctul (8) se înlocuiește cu următorul text:"8. Cadmiul și compușii săi din contactele electrice și placarea cu cadmiu, cu excepția aplicațiilor interzise în temeiul Directivei 91/338/CEE [*] de modificare a Directivei 76/769/CEE [**] în ceea ce privește limitarea comercializării și utilizării anumitor substanțe și preparate periculoase.3. se adaugă următoarele puncte:"11. Plumbul folosit la sisteme de conectori cu pini flexibili.12. Plumbul ca material de acoperire pentru inelul C al modulului termoconductor.13. Plumbul și cadmiul în sticla optică și sticla filtrantă.14. Plumbul în aliaje de lipit care conțin mai mult de două elemente de conectare între pini și pachetul de microprocesoare cu un conținut de plumb mai mare de 80 % și mai mic de 85 % în greutate.15. Plumbul în aliaje de lipit care vizează realizarea unei conexiuni electrice viabile între purtător și substratul semiconductorului în carcasele de circuit integrat tip Flip Chip."[*] JO L 186, 12.7.1991, p. 59.[**] JO L 262, 27.9.1976, p. 201.";--------------------------------------------------